**KISTORMÁS Községi önkormányzat**

**képviselő-testületének**

**3/2019. (III.27.) önkormányzati rendelete**

**a gyermekvédelmi ellátások helyi szabályozásáról**

**szóló 15/2013. (XII.16.) önkormányzati rendelet**

**módosításáról**

Kistormás Községi Önkormányzat Képviselő-testülete Magyarország Alaptörvényének 32. cikke (1) bekezdésében biztosított jogkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 18. §-ának (2) bekezdésében, 29. §-ának (1) és (2) bekezdésében, valamint a 131. §-ának (1) bekezdésében kapott felhatalmazás alapján a gyermekek részére nyújtható pénzbeli és természetbeni ellátásokról a következő rendeletet alkotja Kistormás Községi Önkormányzat illetékességi területére vonatkozóan:

**1.§**

A gyermekvédelmi ellátások helyi szabályozásáról szóló 15/2013. (XII.16.)önkormányzati rendelet 9.§-a kiegészül az alábbi g) ponttal:

„g) védőoltáshoz nyújtandó támogatás

**2.§**

A gyermekvédelmi ellátások helyi szabályozásáról szóló 15/2013. (XII.16.)önkormányzati rendelet 14.§ (3) bekezdése helyébe következő rendelkezés lép.

*„(3) A támogatás maximális összege 5.000 Ft/gyermek.”*

**3.§**

A gyermekvédelmi ellátások helyi szabályozásáról szóló 15/2013. (XII.16.)önkormányzati rendelet a következő 15/A.§-sal egészül ki.

***„15/A.§***

***Védőoltáshoz nyújtandó támogatás***

*(1) Természetbeni ellátásként Kistormás Községi Önkormányzat (9 hónapos kortól) a bárányhimlő megelőzése érdekében, 2019. március 1. napjától, anyagi támogatást nyújt a védőoltásokhoz a község közigazgatási területén állandó lakcímmel vagy tartózkodási hely bejelentéssel rendelkező gyermekek részére.*

*(2) A támogatás mértéke az oltás árának 100 %-a.*

*(3) Az ellátás teljesítése természetben a kölesdi gyógyszerésszel kötött megállapodás alapján, illetve 2019. március 20. napjáig benyújtott számlák alapján utólag történik, melyek kifizetéséről a hivatal gondoskodik.*

*(4) Az ellátás megállapítása a polgármester hatáskörébe tartozik.”*

**4.§**

Hatályát veszti a gyermekvédelmi ellátások helyi szabályozásáról szóló 15/2013. (XII.16.)önkormányzati rendelet 14.§ (1) bekezdésében a *„ tankönyv-és”* szövegrész.

**5.§**

Jelen rendelet 2019. április 1. napján lép hatályba.

Kistormás, 2019. március 26.

Pintér Ferenc dr. Herczig Hajnalka

polgármester jegyző

Kihirdetve: 2019. március 27.

dr. Herczig Hajnalka

jegyző